App “Control di 
Prijs” ta obtenibel 


pa yuda e 
consumidor 

PENSION DI BIEHES TA 
WORDO AUMENTA 


SOSPECHOSO MARISOL NO 
KIER A BISA PUEBLO KI STATUS 
E TIN NA LANDSRECHERCHE 


MINISTER CROES 
A TRATA DIFERENTE 
TEMA PA CU 
ENSEÑANSA DEN SU 
TOTALIDAD 


da DIA DI 


TA HACI 
SU PARTI, | 
AWOR ABO | A I 
MESTER | |) = 
DUNA DI A = GA \ K ZA ARE» AUTHORITY 


BO PARTI 


di comparti storianan importante, 
brinda informacion y educa 

nos comunidad referente tur loke 
ta pasa den nos industria turistico. 

: Ee a yu ae 
de Aruba Tourism Authority kier gradici 
GOBIERNO tur periodista y medio di comunicacion 
pa nan dedicacion y compromiso 

Parlamentario Shailiny Tromp-Lee: 
Fraccion di MEP ta felicita Prensa 
completo riba nan dia 


Awe ta un dia riba cual 
nos ta para keto un rato na 
e balor di prensa. Tur aña 
riba dia 1 di September 
ta duna atencion special 
na e trabou di prensa y 
sigur ta un bon momento 
pa refleha riba e profesion 
importante aki pa Aruba 


Den tur pais den cual 
ta existi un estado di 
derecho cu garantianan 


pa expresion liber, e 
periodista lo mester 
por eherce su trabou 


pa informa e pueblo 
deidamente. Libertad di 
exprecion ta e fuente di 
tur libertad y sin dje no 
tin democracia valido. 
Libertad di expresion ta 
un derecho fundamental y 
ta trece e responsabilidad 
pa entrega informacion 
corecto y berdadero pa nos 
comunidad, kedando mas 
cu claro den e margen di 
respet y profesionalismo 
y nos Fraccion ta kere 
den esaki. Manera nos 
Prome Minister a yega di 
bisa:“Ta hopi importante 
pa un pais, pa prensa uza 
su libertad di expresion 
na un manera responsabel 
y cana den e margen di 
locual ta libertad y no 
libertinage. Ora cu prensa 
ta wordo mal uza cu 
intencionnan pa reparti 
informacionnan incorecto, 
manera e fenomeno di 
‘Fake News’ of te hasta pa 
daña nomber di nos dushi 
Aruba of bon nomber di 
un persona, nos ta e ora na 
un punto hopi peligroso”. 


Prensa tin e tarea pa 
informa pueblo di e 
susedidonan cu ta tuma 
lugar den comunidad y den 
mundo. Banda di informa 
nan ta educa tambe. Awen 
tempo informacion ta 
accesibel facilmente, djis 
habri bo telefoon, ipad of 
computer, mientras antes 
nos tabata depende mas di 
radio of television. Esaki 
banda di e realidad cu e 
fuente di informacion a 
bira mucho mas habri. 
Manera menciona, door 
di technologia, noticia y 
informacion di sucesonan 
local y rond mundo ta yega 
nos masha lihe mes. Esaki 
di un otro banda ta hasi e 
trabao di e periodista mas 
dificil ainda, esta pa por 
defini ki suceso ta contene 
balor periodistico y cual 
no. E ultimo aki sigur ta 
un tema pa discucion den 
e contexto di e tarea di 
prensa pa informa, educa 
y contribui na benificio 
di un desaroyo positivo 
di nos comunidad. Un 
discussion cu ta na su 
lugar pa hiba en conexion 
cu e dia aki. 


Riba e dia especial aki 
den nomber di Fraccion 
di MEP mi ta felicita 
prensa completo, local 
y internacional. Masha 
danki pa boso trabou 
diario di informa y educa 
nos pueblo. Sigui realisa 
e importancia di boso 
trabou y hacie na un 
manera responsabel y na 
beneficio di nos sociedad. 
Masha pabien. 

STATEN VAN ARUBA 


OPENBARE VERGADERING OP 5 SEPTEMBER 2022 OM 
9:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Gedachtewisseling met de minister van Financién en Cultuur, mw. mr X. J. 
Maduro, inzake de Najaarsnota 2022. 


De Griffier, 


mr.drs. Herman Ch. J. Hek 

Sospechoso Marisol no kier a bisa 
pueblo ki status e tin na landsrecherche 


Nepotismo ta ora e ta wordo investiga di a cumpra voto cu tereno 


Marisol Lopez Tromp ta un sospechoso di husticia, pero 
cu no kier admiti. Entodo caso esey ta nos conclucion 
ora cu ela wordo puntra ta den ki status ella acudi na 
Landsrecherche, y a bisa cu e lo no divulga su status. 

Dicon? Kico te motibo cu Marisol no kier divulga su 
status? SOLO DI PUEBLO a bin compronde cu e caso 
ta draai rond di cumpramento di voto durante campaña. 


Marisol a duna hendenan terenonan di huurgrond na 
sizenan di dobbel tereno di futbol, na rason di 30.000 
m2. Pues, terenonan masha grandi, sin cumpli cu e 
maneho. El'a viola maneho exisistente. 


Un bishita di 8 ora largo na Landsrecherche no ta algo 
chikito! Ta un declaracion di un sospechoso principal di 
a comete actonan ilicito. 

Nos ta invita Marisol pa sikiera e corigi su postura y 


informa pueblo kico ta su status. El que no debe no teme, 
pues pakico sconde bo status? 


Fruteria na 
Macuarima | | Peliz Dia 


ta informa cu cargacion di 


fruta fresco a yega d 


y | Prensa Y 


Segun Managing Director 
di Utilies Aruba NV sr. 
Anthony Rojer, awor 
aki ta den un lucha pa 
combati emision, purba 
salba e planeta y biba den 
un medio ambiente mas 
limpi. Den cuadro di esaki 
el a comparti algun cifra 
di e situacion di emision 
na Aruba y alabes a duna 
un splicacion tocante e 
vision pa e proximo parke 
di molina di biento cu lo 
wordo ubica na Rincon. 


Aruba su planta di 
electricidad y di awa ta 
contribui cu 60% di e 
total di 100% di emision. 
Transporte — auto, bus 
y truck nan (gasolin y 
diesel) ta contribui cu 
27% di emision y Landfill 
Parkietenbos ta contribui 
cu 13% di emision. 
Esakinan ta forma 100% 
di emision cu ta wordo 
emiti na Aruba. Esaki ta 
contando e molinanan di 
Vaderpiet cu ta produci 
zero emision, pues mester 
haci algo pa combati 
e emisionnan aki. E 
cantidad di emision pa 
persona na Aruba, cu ta 
un pais cu ta depende 
di sector turistico ta 
9.3 pa capita, mientras 
cu paisnan industrial 
manera Merca ta 16.5, 
Hulanda ta 9.9, Hapon ta 
9.5 y Alemania 8.9. “Nos 
mester cuminsa haci algo 
cu e situacion di emision 


Anthony Rojer: 


ARUBA A DEMOSTRA DI TIN BON CAPACIDAD 
DI BIENTO Y TIN CU TUMA BENTAHA DI DJE 


paso sino e ta bay afecta 
nos tur, sr. Rojer ta 
enfatisa. 


Reconociendo e situacion 
aki, a haci diferente 
estudio pa bin cu un 
Masterplan di con 
por mitiga e situacion 
aki. Na 2019 a haci un 
pre-feasibility / un 
Masterplan pa Aruba 
su energia. Despues di e 
resultadonan ey, na 2020 
a sinta hunto como grupo, 
Utilities Aruba, WEB, 
Elmar y haci diferente 
ehercicio. Resultado 
di e  estudionan aki, 
despues cu e acuerdo cu 
Eagle LNG, a yega na un 
maximo cu e capacidad di 
biento nobo cu por wordo 
instala ta 65 Megawatt 
(MW) pa bo ta optimal. 
Solar 15 MW y bateria 20 
MW. Tur esaki ta e new 
renewable energy mix’. 
Cu e mix aki ta reduci 
e emision na Aruba cu 
64%. 

Cu e resultado di e grupo 
Utilities-Web-Elmar, nos 
ta yega na un Expression 
of Interest (EOI) pa e 
grupo. 

‘Locual cu e EOI aki ta 
haci ta, invita expertonan 
den mundo energetico pa 
por expresa nan interes 
pa haci oferta di energia. 
Ora bo bay den un EOI, 
bo ta haya diferente 
interesadonan cu ta bin 
cu diferente prijs y ora cu 


A A 

bo tin un competencia bo 
prijsnan tin cu mehora 
y nos tin cu pase pa e 
consumidor. Paso na final 
ta e consumidor ta paga e 
cuenta di coriente y awa; 
sr. Rojer a splica. 


Hopi hende ta puntra 
dicon un parke di molina 
na Rincon, pa cual sr. 
Rojer ta splica cu un 
Parke di molina no por ta 
mas cerca cu 850 meter 
(straal) di un vivienda. 
Esaki ta haci cu no por 
ubica e parke unda cu ta 
riba nos isla. Rincon ta 
ubica pariba di nos isla 
y ta cerca di e parke di 


molina na Vaderpiet. ‘E 
biento cu tin na Aruba ta 
un di e miho bientonan na 
mundo el a demostra den 
pasado y nos tin cu tuma 
bentaha di dje? E motibo 
cu no ta bay riba lama 
ta pasobra e awa rond 
Aruba ta hundo y e parti 
cu posiblemente por pone 
molina, ta hopi cerca di 
Venezuela pues e ta hopi 
leu di Aruba. Esaki tin 
como consecuencia cu e 
ta bira algo hopi costoso. 


Berdad ta cu tin otro 
pais manera na Hulanda 
tin molina den awa, 
sinembargo eynan e awa 


fà 


\ ly 

ta mas seco. “Proven 
Tecnology” ta land based, 
pues parke riba tera y ora 
cu ta den awa te cu 30 
meter. Asina cu bay di 30 
pa 60 meter y mas hunto, 
e ta bira “demonstration” 
y e ta bira un proyecto 
piloto. Y Aruba no ta 
den un situacion awor 
aki pa bay experimenta 
y pesey a ta aplica locual 
ta tecnologia comproba. 
Sr. Rojer a termina 
bisando cu esey ta e idea 
pa cual a bin cu e EOI. 
Cu ta un proceso habri y 
transparente pa tur cu lo 
ta interesa pa participa. 


Peticion pa aprobacion di un plan di parcelacion na Shiribana conforme art. 33 di e Ordenanza 
di desaroyo teritorial (LRO). E concepto di e plan di parcelacion ta poni pa inspeccion publico na 
DIP, Sabana Blanco 68, cu reserva di tur derecho cu cambionan por wordo hasi na e 
parcelacion, durante un luna desde dia 01 september 2022 durante oranan di trabao. Tambe e 
plan por wordo mira riba www.dip.aw. Interesadonan por entrega te cu un luna despues di e 
termino aki nan punto di bista por escrito tocante e concepto di e plan di parcelacion serca 
Ministro di Desaroyo Teritorial, Infrastructura y Medio Ambiente pa medio di e director di DIP. 

MINISTER ENDY CROES A FIRMA CONTRACT 
NOBO CU 19 INSTRUCTORNAN 
DI LANDAMENTO 
E contract tin un periodo di 5 aña 


Diaranson merdia na 
den un esfera ameno y 
positivo na JFK Education 
Center a tuma luga 
firmamento di contract 
nobo pa intructornan di 
landamento. Presente 
na e ocasion special aki 
tabata Parlamentario, 
sra. Shailiny Tromp - Lee 
y sr. Hendrik Treveden, 
directora di Departamento 
di Enseñansa sra. Anne 
Marie Proveyer — Groot y 
ekipo di DEA como tambe 
sra. Josephine Albertus 
di Sindicato SIMAR. E 
proyecto di landamento 


escolar inicia 17 di januari 
di aña 1993. 


E aña aki tin 34 scol basico 
y 2 scol special ta haya 
les di landamento. Aña 
escolar 2021- 2022 un 
total di 655 alumno di 3 
klas a gradua y a ricibi nan 
diploma A y 129 alumno a 
ricibi diploma B. Un total 
di 784 alumno a ricibi 
nan diploma. Pa mas di 
binti aña e instructornan 
di landamento tabatin 
contract pa periodo di 1 
aña. Minister Endy Croes 
a inidica cu su prome 


reunion ora e la asumi 
e cartera di enseñansa 
y deporte tabata cu 
Sindicato SIMAR. Unda cu 
SIMAR a expresa cu un di 
nan prioridadnan tabata 
pa cambia e contracto 
di e  instructonan di 
landamento pa uno mas 
faborabel. Minister Endy 
Croes a traha riba esaki y 
awe e la wordo concretisa. 


E 19 instructonan di 
landamento ʻa firma 
nan contract nobo di un 
periodo di 5 ana cu ta 
facilita e proceso unda cu 


un por bay un banco y haci 
prestamo. Minister Endy 
Croes ta gradici Directie 
Onderwijs, Departamento 
di Recurso Humano y 
DPS pa nan cooperacion y 
colaboracion pa por a logra 


realisa e contracto aki. Por 
ultimo e mandatario ta 
felicita e instructornan cu 
awe a firma nan contract 
nobo. Alabes ta gradicinan 
pe bunita trabou cu nan ta 
eherece. 


Recientemente Minister 
Endy Croes hunto cu 
coleganan Minister sr. 
Glenbert Croes y Prome 
Minister sra. Evelyn — 
Wever Croes a reuni cu 
directora di Enseñansa 
sra. Anne - Marie 
Proveyer-de Groot. Un di 


Minister Endy Croes: 


A TRATA DIFERENTE TEMA PA CU 
ENSEÑANSA DEN SU TOTALIDAD 


e tema cu a wordo trata 
ta e reuinion cu a wordo 
pidi pa HIAS y UNHCR 
encuanto e maneho di 
enseñansa di Gobierno 
pa cu drechonnan 
universal di educacion pa 
muchanan cu ta emigra. 
HIAS tabata desea di 


ricibi un presentacion di e 
mandatario di enseñansa 
como tambe di Gobierno 
relaciona cu e tema y 
maneho en cuestion. 


Den cuadro di esaki e 
mandatarionan a reuni 
hunto cu Departamento di 


Enseñansa pa asina alinea 
e manheo preparando pa 
e presentacion na HIAS y 
UNHCR cu ta tuma luga 
den luna di september. 
Un otro punto di agenda 
ta e subsidionan of 
asistencia relaciona na 
educacion cu por haya 

for di organisacionnan 
internacional. Finalisando 
Minister Endy Croes a 
expresa cu e tabata un 
reunion exitoso unda a 
trata diferente temanan 
di enseñansa den su 
totalidad. 


Polisnan ta sigui cu controlnan den trafico 


na cualkier sitio y momento 


Manera nos por a ripara polisnan ta masha 
activo cu nan controlnan den trafico, esaki 
den cuadro di un trafico mas sigur. Esaki 


ta un bon momento pa revisa e documento 


dal duro den bo cartera y net momentonan 
di bo vehiculo pa wak si nan ta na ordo y dificil aki. 
drechanan. Polis ta controla y un boet ta 

Minister di Salud Publico 


sr. Dangui Oduber ta 
contento di por anuncia 
cu e Banco Social di 
aseguradonan esta SVb 
a lansa un App pa nos 
pensionadonan. E portal 
di MiPensioen tabata 
disponibel caba desde aña 
2019, na aña 2020 SVb 
a digitalisa henter nan 
proceso, awor den tempo 
corto ta lansa e tremendo 
App pa telefon mobil cu 
yama MiPensioen. 

E mandatario a splica cu 
su vision ta pa brinda un 
servicio moderno na tur e 
aseguradonan por medio 
di innovacion y tecnologia. 
Cu e App aki SVb lo 
funciona na un manera 
mas eficiente treciendo 
aun mas tranparencia pa 
nos pensionadonan. SVb 
tin e deber pa administra 
e fondonan di e pensioen 
di biehes (Algemene 
Ouderdomsverzekering 
of AOV) adecuadamente 
y cu confiabilidad, pa 
mantene e  fondonan 
financieramente 
sostenibel. 


SELLO 


Minister Dangui Oduber 


Innovacion den Gobierno ta sigui! 
SVb a lansa MiPensioen App! 


Minister Oduber a 
menciona cu segun e 
cifranan ricibi for di SVb, 
esakinan ta indica cu nos 
grandinan ta uza e portal 
di MiPensioen. Segun 
e cifranan na aña 2021 
tabata tin 1054 persona 
cu a pidi pensioen di 
biehes di cual 922 a uza 
e portal pa haci esaki. Na 
aña 2022 (te cu augustus) 
630 persona a pidi pa e 
pensioen y 609 a haci uzo 
di e portal. Esakinan ta 
indicadornan cu ta ilustra 
cu nos grandinan mas 
y mas ta uza tecnologia, 
por mira esaki tambe 
den graficanan segun e 
mandatario. 


Danki na tecnologia y 
innovacion SVb por a yuda 
personanan cu ta biba den 
exterior pa keda cobra nan 
pensioen. Na 2021 SVb 
a yuda 543 persona via 
video calling, asina nan a 
prueba nan mes cu nan ta 
na bida, pa nan por keda 
cobra nan pensioen. 

Minister Oduber ta 
informa cu e MiPensioen 
app ta bay haci posibel 


pa e asegurado wak su 
entradanan, tambe e por 
su jaaropgaaf y download 
esaki pa impuesto, tur 
esaki den bo planti man. 
Te cu awor esakinan bo 
por haci, pero e idea ta 
pa sigui expande e app 
pa e por tin mas uzo den 
futuro. 

E pensionado por registra 
via website of download 


e app di biaha. Locual 
mester ta un email 
address y bo code di AOV. 
Via e website of via e app 
e pensionado lo wordo 
splica stap pa stap con tur 
cos ta traha. 


E mandatario ta felicita e 
director di SVb sr. Edwin 
Jacobs y henter e team cu 
a traha duro pa haci e app 


MiPensioen un realidad. 
Minister Dangui Oduber 
ta contento di con e vision 
di SVb ta bayendo, tur cos 
ta canando segun plan. 
E mandatario a trece 
dilanti cu e innovacion 
di e app sigur lo trece un 
mehoracion den e servicio 
cu SVb ta duna y alaves lo 
facilita nos pesionadonan. 


E libertad di medionan 
di comunicacion tin e 
poder pa transforma 
sociedadnan. 
Igualmente ta den nan 
man e responsabilidad 
y deber pa informa e 
berdad y educa cu 


integridad. 


FELIZ DIA DI 


PRENSA 


1 SEPTEMBER 2022 


SEGURIDAD PA ARUBA SU COMUNIDAD 


SELLO 

App “Control di Prijs” ta obteni- 
bel pa yuda e consumidor 


Minister Geoffrey Wever: 


Minister di Asuntonan 
Economico, Comunicacion 
y Desaroyo  Sostenibel, 
mr. Geoffrey Wever, ta 
informa cu e app “Control 
di Prijs” ta disponibel pa 
un y tur. 


E app “Control di Prijs” 
ta duna e consumidor 
durante cu e ta haci 
compras e chens di 
controla via e app si e prijs 
di e producto - cu ta cai 
den canasta basico - ta 
conforme ley. Si e prijs ta 
mas halto cu e prijs indica 
den e app control di prijs, 
e consumidor por reporta 
esaki na e comerciante 
pasobra ta prohibi cobra 
un prijs mas halto cu 
esun indica riba e app. E 
comerciante tambe por 


Control di prijs 
Poder di compra ta den bo man 


ad. Not y 


if 


“Our liberty depends on the 
freedom of thepress; and that 
. cannot be limited without 

being lost” 


haci uzo die app pa controla 
si e prijs cu e la pone riba e 
producto ta conforme ley. 


Paelista diturproductonan 
di cual e prijs ta wordo 
determina door di gobierno 
por download e app 


í : “Control di Prijs” of bishita 
ty S E TA R e website www.deaci.aw 

E app “Control di Prijs” 

tambe ta inclui e “Macuto 


di Compras”. E consumidor 
por uza e app “Macuto 
di Compras” pa haci 
comparacion di prijs di 
cierto productonan na 
diferente supermercado y 
minimarket. 


E consumidor ta wordo 
invita pa hasi uso di e app 
“Control di Prijs”. Esaki ta 
disponibel via App Store y 
Google Play. 

Horacio Oduber 


HOSPITAL 


Prensa semper t'ey! 


Demostrando 24/7 cu brinda informacion 
importante na comunidad ta un prioridad! 


Danki pe sosten y pa tur loke 
boso ta haci! 


HAPPY 
PRESS DAY! 


Felis dia 
di Prensa 


na tur miembronan di prensa di Aruba 
y rond mundo. 


Teniendo pueblo responsablemente informa, 
ta esencial pa un pais democratico y liber. 


Wee: - OS Convex 

Awe Minister Dangui 
Oduber a anuncia 
aumento di uitkering 
di pensioen di biehes. 
Aña 2020 y aña 2021 
tawata e añanan di mas 
dificil den historia di 
nos pais. E pandemia a 
pone retonan grandi nos 
dilanti como pais pero 
hunto den union pais 
Aruba a surpasa tur. Ora 
nos a kere cu situacion 
lo bira miho e guera 
na Ukraina a cuminsa 
y esaki a conduci na 
inflacion rond mundo 
y factornan externo cu 
tin hopi influencia riba 
Aruba. 


Como e Minister encarga 
cu SVb, naturalmente 
tin cu pensa riba nos 
grandinan y con pa yuda 
nan den e presion cu 
inflacion a trece cune pa 
nan. 

No obstante tur eretonan 
di aña 2022, e aña aki ta 
uno excepcional pa nos 
turismo y economia. E 


SELLO 


Minister Dangui Oduber 


AWE A ANUNCIA AUMENTO DI UIKERING 
PENSIOEN DI BIEHES 


recuperacion rapido di 
nos turismo y economia 
ta bayendo bon. 


. Nostasurpasando 
nivelnan di aña 2019 
cual tawata un di e mihor 
añanan pa pais Aruba. 
Nos economia lo crece cu 
double digits e aña aki. 

o E prome kwartaal 
banco central a publica 
cu Aruba su economia a 
crece cu 16.2%. 

o Primanan — ricibi 
pa e prome 6 lunanan di 
e aña aki, a conoce un 
aumento di 12.2%. 


Tur esaki a conduci cu 
tin espacio pa ahusta 
uitkering di pensioen di 
biehes. 


Ta en espera di e 
cifranan oficial di CBS 
pa loke ta inflacion pero 
a tuma e decision caba 
pa adapta e pensioen 
di behes entrante 1 di 
januari 2023 cu minimo 
3%. Segun ley, gobierno 


por adapta e pensioen 
cu maximo di e aumento 
den indice di prijs di 
consumo midi di 1 di 
sept 2021 pa 31 di aug 
2022. 


Proyeccion di SVb ta cu 
e indice di prijs durante 
e periodo menciona lo 
ta entre 4.1 pa 5.4%. 


Na e momentonan 
aki por indica cu lo ta 

responsabel un aumento 
di minimo di 3%. Si e 
desaroyo den e fondo 
mehora mas ainda, lo 
por aumenta algo mas. 


EF® 2, BE 

Aruba Airport Authority N.V/s 
(AAA) “Wings of Hope” (WoH) 
is organizing a 6K Sustainable 
Development Goals (SDG) 
Awareness Fun Walk & Run-on 
Saturday September 3, 2022. 


As part of WoHs SDG 
Environment/Airport Community 
Goal, WoH is organizing a SDG Fun 
Walk & Run in order to raise funds 
for two foundations and create 
awareness on the importance 
of the Sustainable Development 
Goals set forth by United Nations. 
The two foundations that were 
chosen by AAA employees via a 
poll are Micky’s Foundation and 
Stichting Casa Cuna Progreso. 


Micky’s Foundation provides 
children with physical and/or 
mental limitations with free, 
specialized, and intensive therapy 
session in the homes of families. 
Micky’s Foundation organizes 
3-months projects back-to-back 
four times a year, so continuity of 
therapy is also guaranteed. Each 
therapy is always given with the 
assistance of at least one parent, 
so they can learn to give therapy 
exercises to their child at home. 


Stichting Casa Cuna Progreso 
is a children’s home providing 
children who (temporarily) can no 
longer live at their home because 
of for example neglect, sexual 
abuse or physical abuse. Stichting 
Casa Cuna Progreso also provides 
guidance to the parents/foster 
parents of these children. 


The SDG 6K Fun Walk & Run will 
take place on Saturday September 
3, 2022, starting at 6AM. The 
route will be from the Airport 
uncovered Parking Lot to Mahuma 
roundabout to Simeon Antonio 
passing by Bopel to Hyatt Place 
and back to the Airport uncovered 
Parking lot. All participants 
are requested to be present at 
the starting point, the Airport 
uncovered Parking lot at 5:30AM. 
The participating fee is AWG 20,- 
per person and all proceeds will go 
towards the two foundations. As a 
bonus, all participants present will 
automatically be participating in 
the raffle prizes which consists of 
35+ total prizes including airfare 
tickets, electronic gadgets, apparel 


SÍLO 
AAA’s Wings of Hope presents: 


SDG 6K Fun Walk € Run 2022 


Oranjestad 


+e a ””. 
“Rte 1— — A 


and electronic shop certificates, 
dinner vouchers and much more. 


WoH encourages individuals, 
organizations, and other service 
groups to participate in the 
SDG 6K Fun Walk & Run to 
not only raise awareness on the 
importance of the SDGs but also 
on the importance of everyone’s 
involvement in projects that 
create a better future for the 
Aruban Community, especially 
the children. 


About AUA Airport 

AUA Airport is one of the busiest 
airports in the Caribbean 
region, with 22 different airlines 
operating into Aruba contributing 
to processing over 2.5 million 
passengers per year (pre-covid) 


= 


and providing air service to 28 
destinations worldwide. AUA 
Airport is operationally solid 
where over 95% of all visitors 
are leisure guests: 80% from 
the United States & Canada, 9% 
from Latin America, 8% from 
Europe, and 3% from Dutch 
Caribbean, year to date, March 
2022. AUA Airport attributes this 
to the island’s stable economic 
and political climate, hospitable 
and multilingual population, and 
safe environment. AUA Airport 
undergoes continuous upgrades to 
maintain its position as one of the 
region’s most innovative airports. 


Learn more about what's 
happening at AUA Airport by 
visiting  www.airportaruba.com 
and connect with AUA Airport 

on Twitter.com/Aruba_Airport, 
Facebook.com/ArubaAirport, 
Instagram.com/arubaairport/ 
and Linkedin.com/ArubaAirport. 


144-0444 


Diahuebs 1 September 2022 


12 


MAYOR HOPI ORGUYOSO DI NAN YUI 
MAS BLAUW CLA PA SIRBI PAIS ARUBA 


MACUARIMA, ARUBA: 


Cuerpo Policial Aruba 
ta sumamente contento 
di yama klas N4 2021 
1 y 2 Bon Bini na nos 
organisacion policial. 
Den un celebracion 


ameno mayornan y 
famia por a presencia e 
huramentacion di nan yui 
den un forma di Drive-By 
na Scol di Polis E.J. Watty 
Vos situa na San Nicolas. 


Ta trata aki di 23 
studiante cu a huramenta 
dilanti Minister Sr. Rocco 
Tjon, altocomisario di 
Polis Sr. Ramon Arnhem 
y Hefe di Scol di Polis 
E.J. Watty Vos. Ta un aña 
pasa cu e klas nobo aki a 
cuminsa cu e trayectoria 
y preparacion pa nan por 
sigui e opleiding di Polis. 
Awor a yega e momento 
pa nan huramentacion pa 
asina nan por bay stage y 
sinti kico realmente ta e 
trabou di polis. 

Ta trata aki di 23 studiante 
di klas N4 2021 1 y2 cua 
huramenta: J. Lesire, A. 
Maduro, R.Richardson, 
D. Simileer, J. Maduro, 
J. Thiel, O. Donato, D. 
Lopez, D. Croes, B. Lacle, 
V. Badal, J. Boeze, B. 
Dorothal, K. Cayama- 
Perez, R. Dirksz, J. 
Velasquez, R. Dinzey, F. 
de Cuba, A. Andrews, J. 
Luna Zapata, J. Figaroa, 
D. Mathew y K. Pichardo. 


Tambe klas N4 2018 a 
termina nan estudio 
policial exitosamente. 
Despues di 4 aña di trabou 
duro y intensivo nan ta 
logra finalisa nan MBO 
politie opleiding. Ta trata 
di 14 homber y muhernan 
balente cu awor ta cla y 
ful prepara pa brinda e 
servicio y seguridad pa 
nos Pais. 


Masha pabien y hopi exito 
na klas 2018: S. Tromp, 
C. Loopstok, D. Muñoz, 
E. Lampe, S. Genser, B. 


Pronk, J. Reigina, M. 
Hart, R. Tachi, K. Becker, 
A. Martis, R. Werleman, 
Z. Lopez y E. Bedoya 
Tovar. 


“Bo por a wak con 
orguyoso e agente 
nobonan tabata ta y cu 
awor nan lo forma parti di 
e famia di KPA. E bunita 
tambe ta di mira con e 
studiantenan aki a bin 
cu nan Tata polis, welo 
pensioenado cu tabata 
polis y awor cu nan mes 
ta bay bira polis” Tabata 
palabranan di Minister 
di Husticia y asuntonan 
social Rocco Tjon cu 
tabata sumamento 
contento y orguyoso di 
mira famia compaña nan 
yui na un momento asina 
importante. 


Pa prome biaha 
altocomisario di 
Polis drs. Ramon 


Arnhem a presencia e 
huramentacion y entrega 
di diploma. “ Bo ta mira 
un bunita experencia 
awe di mira studiantenan 
huramenta pero e bunita 
di mira e aceptacion y 
ricibimento di nan den 
e organisacion policial.” 
Tabata e palabranan di 
altocomisario di Polis drs. 
Ramon Arnhem cu tabata 
honra di por a ricibinan. 


Hefe di Scol di Polis 
E.J. Watty Vos Sra. 
Richardson-Baars ta mira 
bek cu a forma un klas 
nobo pero tambe un klas 
ta finalisa nan opleiding 


cu exito. Ta esfuerso di e 
docentenan cu ta haci lo 
maximo pa yuda forma 
studiantenan pa bira 
Polis. Comunidad por 
ta orguyoso cu 14 Polis 
ta bon forma, educa na 
un forma professional 
pa bira e seguridad y 
servicio na nos pueblo. 
Den proceso tambe tin 
23 studiantenan cu ta den 
e opleiding y dentro di 
algun aña tambe lo ta cla 
y bon prepara pa sirbi nos 
comunidad. 


Pa Cuerpo Policial Aruba 
nos ta mira caranan di 
mayornan hopi orguyoso 
di nan yui. Tata polis y 
welo pensioenado Polis 
cu tambe a compañanan 
nieto den nan momento, 
ta mira bek con nan 
tambe a cuminsa y awe e 
legado ta sigui. Na cada 
mayornan y famia danki 
pa boso sosten na boso 
yui cu ta riba e caminda 
pa bira Polis. Sigui dune 
e apoyo y sosten. Nos di 
Cuerpo Policial Aruba 
ta hopi orguyoso di e 
studiantenan aki cu a 
keda cla cu nan prome 
aña. 


Pa eklas 2018 cu a termina 
nan estudio policial, esaki 
ta e momento pa cumpli 
cu e promesa di brinda e 
servicio y seguridad na 
cada cuidadano riba nos 
Pais. Hopi exito paso ta 
awor bo carera a cuminsa! 


¡SHO! 43 
Presentacion tesis 

Recientemente Srta. 


Conducta. E pregunta di 


Marilynn Hermans 
a presenta su tesis 
titula “The Court of 
Audit of Aruba and its 
commitment to Integrity 
-An example of Integrity 
Management' na 
Voorzitter di College di 
Algemene Rekenkamer, 
Sra. drs. Xiomara 
Croes-Williams. 


ORANJESTAD - 
Marilynn ta studiante 
di Organisation, 
Government and 


Management (OGM) di 
Universidad di Aruba y 
den cuadro pa finalisa 
su studio, a prepara 
su tesis cu ta basa 
ariba con Algemene 
Rekenkamer ta promove 


y proteha_ integridad 
den su institucion. 
Den œe investigacion 


aki a schohe Algemene 
Rekenkamer como e 
punto di salida, door cu 
Algemene Rekenkamer 
ya a introduci un 
Plan di maneho di 
Integridad y Codigo di 


e investigacion ta, con 
Algemene Rekenkamer 
ta proteha y promove e 
maneho di Integridad 
den su organisacion. 
Otro punto cardinal den 
e tesis ta pa evalua si e 
institucion di Algemene 
Rekenkamer por fungi 
como un ehempel den e 
maneho di integridad y 
etica pa henter e sector 
gubernamental. 


Pa e motibo aki a tuma 
contacto cu stakeholders 
interno y tambe externo. 


Un resultado hopi 
importante ta e impacto 
di Lead by example, 
door di un incidente cu a 
tuma lugar. Pa e motibo 
ey a aplica e Plan di 
Maneho di Integridad 
y e Codigo di Conducta 
stipula den practica 
tambe. Un resultado cu 
a resalta ta cu mayoria di 
e stakeholders externo, 
ta na altura di existencia 
di e Plan di Maneho di 
Integridad como tambe e 
Codigo di Conducta, pero 
solamente un persona a 
lesa e documentonan aki 


TE Pert TETEN 


completo. 

Algemene Rekenkamer 
tin su Plan di Maneho 
riba Integridad, 


Integriteitsbeleid, como 
tambe su Codigo di 
Conducta, Gedragscode, 
vigente desde aña 2020 
pa tanto su miembronan 
di College como tambe 
pa su personal. Algemene 
Rekenkamer ta gradici 
Srta. Marilynn pa su tesis 
y alabes ta desee hopi 
exito cu su futuro estudio 
na Hulanda. 


Aruba Bank ta haci donacion na Fundacion 
Ban Uni Man pa Cria Nos Muchanan 


1 di augustus — Aruba Bank a 
tuma nota di un publicacion di 
Fundacion Ban Uni Man pa Cria 
nos Muchanan cu a informa nos 
comunidad cu no lo por yuda 
tur mucha cu nan desayuno 
diariamente. 

Mirando cu nan tin mas necesidad 
cu antes pa ricibi fondonan pa sigui 
aporta na muchanan di scol, Aruba 
Bank no a pensa dos biaha y a haci 
un donacion pa por sigui yuda cria 
muchanan pa e lunanan cu ta bin. 


Durante un bishita na nos sucursal 
na Camacuri, representante di 
fundacion Ban Uni Man pa Cria 


Nos Muchanan, Sr. John Fun a 
ricibi e donacion for di Aruba Bank. 

Segun Sra. Sharon FrUnkel, 
Managing Director, ta importante 
pa Fundacion Ban Uni Man pa Cria 
Nos Muchanan por keda percura 
pa desayuno di muchanan na skol 
ariba termino largo. Mientras 
ta sondea posibilidad pa yuda e 
fundacion a plazo largo e banco a 
haci un donacion di 20 mil florin pa 
por sigui draai e siguiente lunanan. 


Aruba Bank ta encurasha otro 
instancianan pa contribui na 
e fundacion Ban Uni Man Pa 
Cria Nos Muchanan y haci nan 


aporte via cuenta na Aruba 
Bank #2516290190. Persona di 


Donacion 
BAN UNI MAN PA CRIA NOS MUCHANAN 


contacto pa e fundacion ta: r.roos@ 
hoharuba.com 

Exactamente 1 siman pasa 
fraccion di AVP, MAS y 
Accion 21 a firma un carta 
cu nan a entrega na VNO. 
E carta aki tabata dirigi 
na Conseho di Minister di 
Reino y Staatssecretaris 


di Koninkrijksrelatie 
Alexandera van Huffelen 
unda nan ta acusa 


Gobierno di 3 punto: 1) 
Nepotismo y vriendjes 
politiek, 2) contract WEB 
y Eagle LNG, y 3) Ta 
cuestiona Presidente di 
Parlamento. E ta mas cu 
obvio cu oposicion, sosteni 
pa su prensa comprometi, 
tabata anticipa y desea 
pa Gobierno di Aruba 
haya un KB. Un carta cu 
ta carece di argumento y 
mas bien ta demostra un 
biaha mas un hamber pa 
poder enorme. Ta duidelijk 
cu AVP ta haci tur cos na 
su alcance pa bin bek na 
mando sin importa e daño 
cu nan ta causa nos pais, 
nos hendenan y e relacion 
cu nos tin cu Hulanda. 


Punto 1: Nepotismo y 
vriendjes politiek 

Nos Minister President 
actual tin un total di 21 
persona ta traha den su 
ministerio. Un diferencia 
grandi compara cu e 
400+ personanan cu Mike 
Eman tawata tin ta traha 
den su ministerio. Como 
un hende cu a yega di 
traha na un ministerio mi 
ta puntra mi mes pakico 
Mike tabatin mester 
tanto hende asina? Unda 
nan tabata sinta? Kico 
tabata nan tarea? Mike 
no por contesta esakinan, 
pero ami si: vriendjes 
politiek y malgastamento 
di fondonan publico. 
Esaki tawata con Mike 
tawata paga pa hendenan 
campaña pa nan. Tur e ta 
bisa cu e lo tin trabou pa 
nan basta nan cana bandi 
dje y duna sosten. Anto 
awe net nan tin e curashi 
di acusa MEP di friends 


Parlamentario Shailiny Tromp-Lee (MEP): 


Piensa el ladron que todos son de 
su condicion 


and family. Esaki no ta 
tur, nos no por lubida cu 
Mike y un otro ruman 
tawata traha pa Henny. 
Ademas un otro ruman a 
haya casi 2 miyon florin na 
sponsor via instancianan 
publico, placa di pueblo, 
nos placa di belasting cu 
por a bay pa e.o., renoba 
scolnan of inverti den 
salubridad. Awo, Aruba ta 
chikito y e por ta posibel 
cu famia y conocirnan 
ta traha hunto. No tin 
nada robes si e persona ta 
cualifica pa e posicion y 
tin vacatura pa e posicion. 
Pero e ta diferente ora ta 
trata di fabor politico y 
conscientemente ta scoge 
pa malgasta fondonan 
publico pa beneficio di bo 
partido. 


Punto 2: Contract 
Eagle LNG y WEB 

Ya pa mas cu 10 aña 
WEB di su banda tabata 
kier a transiciona pa 
gas. Nan a haci hopi hopi 
estudio, paga miyones na 
consultancy y hasta a haya 
aprobacion di gobierno 
di signatura berde na 
december 2016 pa esaki. 
E tempo ey gobierno di 
AVP tabata forsa WEB 
pa bay cu GasUnie. Pero 
WEB no kier a deal cu 
GasUnie pasobra e prijs 
no ta cumbini WEB. Na 
juni 2020 Gobierno di 
Aruba a inicia un proceso 
pa busca operadornan pa 
e refineria y otro desaroyo 
riba e tereno di refineria. 
Meta mas cu claro ta pa 
crea cupo di empleo y 
trece inversion y placa 
pa gobierno. E proceso 
aki tabata totalmente 
transparente y sin 
metemento politico for di 
cual Eagle LNG a sali como 
un candidato potencial pa 
desaroya e area unda e 
refineria ta localisa. 


Segun nos expertonan e 
deal aki tin hopi beneficio 


pa WEB y pa Aruba. Entre 
otro ta scapa WEB $20-30 
miyon pa aña na gasto di 
fuel, ta scapa WEB mucho 
mas na gasto di operacion 
y mantencion, ta genera 
energia mas limpi, na un 
prijs mas stabil, ta genera 
un desaroyo economico 
nobo, cu inversion di $100- 
$150 miyon, lo genera 
cupo di empleo, LNG ta 
mucho mas mihor pa 
medio ambiente y ta pone 
cu Aruba por cumpli cu 
tratadonan internacional 
di baha emision di CO2 
y cumpli cu nos parti na 
combati global warming. 


Pero atrobe nada cu 
Gobierno actual haci no ta 
bon pa oposicion, ni sikiera 
ora Gobierno continua cu 
nan propio proyectonan. 
Pa oposicion  aworaki 
Gobierno, WEB, Eagle 
LNG nunca a y lo duna 
informacion suficiente. 
Si berdaderamente nan 
tawata desea informacion, 
nan lo asisti tur reunion, 
hiba discusionnan sano 
y trece otro solucionnan 
en caso tal cu nan no ta 
di acuerdo cu esakinan. 
Pero esey ta tareanan hopi 
dificil pa oposicion, mas 


facil ta pa keda cuestiona 
integridad, independencia 
y profesionalismo di 


nos profesionalnan 
y di profesionalnan 
internacional. 


Punto 3: Presidente di 
Parlamento 
Pa loke ta trata e acusacion 


contra Presidente di 
Parlamento sr. Edgard 
Vrolijk, tin grabacion 


na monton y pueblo y 
Hulanda mes por saca nan 
som. Desde un principio el 
a traha cu transparencia, 
teniendo su mes na regla, 
informando esaki na un 
forma directo y semper 
manteniendo e espacio 
pa cada fraccion haci nan 
trabou. Di otro banda, 
no por bisa mescos pa 
presidentenan di tempo 
di AVP y lider di MAS. 
Grabacionnan ta prueba 
cu durante nan signatura 
den Parlamento otro gay 
tabata canta. Eynan si 
tabata tin un dictadura 
total caminda no tawata 
tene ningun consideracion 
cu e trabou parlamentario 
y caminda oposicion no por 
a haci su trabou manera 
mester ta. Awor ta un 
realidad si cu presidente 

actual no ta brinda nan e 
espacio pa nan shownan 
yena di politikeria, pero 
asina mes nan tin tur 
e libertad pa yena nan 
spreektijd manera nan ta 
haya ta bon. Claro, esey 
por riba dianan cu nan tin 
gana di bin trabou. 


Ta un lastima cu mientras 
Aruba ta pasando den 
momentonan hopi dificil 
y yena cu reto, na lugar 
di aporta cu criticanan 
constructivo y solucionnan 
concreto, nan ta scoge 
pa keda hunga weganan 
politico na beneficio 
propio. Pero e ta mas cu 
bisto cu e Gobierno actual 
ta trahando cu alma y 
cuerpo pa saca Aruba 
padilanti y percura pa e 
recuperacion necesario na 
beneficio di nos hendenan. 
Trahando hunto sigur 
nos ta logra. Si mira 
cifranan di Najaarsnota 
y perspectiva pa 2023 ya 
caba nos por ta positivo cu 
poco poco nos ta birando 
menos dependiente di 
Hulanda y ta cuminsa 
para riba nos propio pia. 
Ta momento pa nos tur ta 
positivo y trahando pa un 
mihor Aruba. 

Prome Minister Evelyn Wever-Croes: 


Abuso di mucha ta condenabel y mester stop 

GOBIERNO TA HACI SU PARTI, AWOR ABO 


Ta conoci cu 99% di 
abuso sexual di mucha, 
e abusador ta famia of 
conoci. Un persona hopi 
yega na e famia cu e mucha 
ta confia. Personanan cu 
mayornan ta confia cu e 
cuido di nan yiunan. Pa 
nos combati e crueldad 
enorme aki contra un 
mucha, nos tur mester 
haci'e. Nos por cuminsa pa 
evita 99% di e casonan aki 
door di wak miho cu kende 
nos ta laga nos yiunan y 
reconoce señalnan den e 
mucha of den esnan cu ta 
wak pa e mucha. 


Gabinete Wever-Croes 
I y IL a bin ta trahando 
constantemente riba 
leynan y proceduranan pa 
percura pa castigonan hopi 
mas severo pa abusadonan. 
Pero tambe riba 
prevencion y educacion, 
cu ta hopi importante. 
Enfaticamente Prome 
Minister a expresa di ta 
condena abuso sexual 
di mucha y desde su 
entrada den politica na 
2009, el a uni na e causa 
aki participando na tur 
marcha pacifico cu tabata 
tin desde e tempo ey pa e 
tema aki. Na e comienso 
di Gabinete Wever-Croes, 
mesora a nota cu mester 
a pone prioridad na e 
veld social, pa cua motibo 
tambe mesora a cuminsa 
traha riba e problematica 
aki. 


Minister di Husticia y 
Asuntonan Social, señor 
Rocco Tjon, a informa riba 
e accionnan cu Gabinete 
Wever-Croes a tuma 
contra abuso sexual di 
menor riba e terenonan 
di Prevencion, Cuido di 
victima, Investigacion y 
Castigo. 


PREVENCION 
e Meldcode / Codigo di 


MESTER DUNA DI BO PARTI 


protecion / Signs of safety. 
e Family Justice Center 
/ Cursonan pa ful e veld 
social door di European 
Family Justice Alliance. 

e Campaña nacional “Mi 
Mesun Heroe”. 


CUIDO DI VICTIMA 

e MOU entre ful e cadena, 
caminda ta garantisa cuido 
psicologico pa e victima y 
tambe un 

psicologo pa guia e 
interogacion. Di e forma 
ey e caso cu ta wordo 
presenta ta mas solido. 

o “Vertrouwensarts”, 
medico forensico a wordo 
apunta y ta specialisando 
den e materia. 


INVESTIGACION 

o Certificacion di 
zedenrechercheurs 
y psicologonan pa 


studioverhoor di 
menornan 

di edad. 

+ A busca tur material 
nobo pa  aregla œ 
studioverhoorruimte. 


e Guia nobo pa maneha 
casonan di agresion sexual 
di parti OM. 

e Preparando introduccion 
di ‘recherche psycholoog’. 


CASTIGO 
e Castigo maximo a wordo 


hisa na 2020. 

e Delito sexual no ta 
caduca. No ta importa 
cuanto tempo pasa, si tin 
prueba, e abusado lo haya 
su castigo. 


CAMPANA NACIONAL 
“MI MESUN HEROE? 
Diaranson 31 di augustus 
anochi, e Campaña 
nacional ‘Mi  Mesun 
Heroe’ lo inicia su prome 
episodio na TeleAruba. E 
Proyecto aki ta conta cu 
52 episiodo educativo pa 
nos muchanan pero sigur 
tambe pa nos mayornan. 


ARENDS HOEVERTSZ 


NANA NA NI IA NINININI 


MONDAY TO FRIDAY 


9AM - 12PM 


PRIORIDAD NUMBER 
UN 


E problematica aki ta 
prioridad number un desde 
di inicio di gobernacion di 
Gabinete Wever-Croes y ta 
keda e prioridad number 
un tur dia pa percura pa 
nos muchanan wordo 
protehi. Pasobra nos 
muchanan ta mira riba 
adultonan pa protehe nan 
pa cua motibo Gobierno ta 
pone esaki como prioridad 
hopi halto riba agenda 
den gobernacion. Cu 
stapnan firme y sigur, nos 
ta conbati e problema di 


abuso di menor. 

“E realidad di e percentahe 
di abuso di menor, 99% di 
abuso sexual di mucha, 
e abusado ta famia of 
conoci, ta alarmante. Pero 
e ta un indicacion fuerte 
cu banda di leynan, nos 
mester cuminsa enfoca 
mas den e famia. 


Gobierno a y ta haci di su 
parti. Pero cada ciudadano 
mester duna di su banda. 
Prevencion ta den bo 
man!”,Prome Minister 
Evelyn Wever-Croes a 
duna di conoce. 

Ministerio di Enseñonso y Deporte 


Feliz dia 
\ ‘di Prensa 


Libertad di expresion ta un derecho 
fundamental cu nos mester cuida, 
Prensa obhetivo tin un papel 
importante den esaki, 


Pabien na tur Prensa, skirbi, 
skucha y mira, cu ta informa 
nos Pueblo debidamente! 


1 septem ber Minister di Enseñansa y Deporte 
2022 | Endy Croes 


Porta habrí, ( Jl = 
Solucion Concreto 


Desire 
il oiiire 


Determination 


